Լատվիացիների հետ հանդիպմանը Շալանդը փորձարկել էր 5 պաշտպանով խաղային սխեման: Դրա էությունն այն է, որ, ելնելով մրցակցի ուժից, եզրային պաշտպաններն ավելի շատ միանում են գրոհներին՝ այդպիսով ուժեղացնելով գրոհի աջ ու ձախ թեւերը, կամ խաղում են իրենց նոմինալ դիրքերում՝ օգնության հասնելով 3 կենտրոնական պաշտպաններին: Եվ եթե ավելի ցածր խաղամակարդակ ունեցող լատվիացիների դեմ Լեւոն Հայրապետյանն ու Կամո Հովհաննիսյանը միջին գծում էին հիմնականում աշխատում, ապա դանիացիների դեմ գործում էին թիկունքում, քանի որ սկանդինավները շարունակում գրոհում էին, չնայած այնքան էլ վտանգավոր չէին: Բերեզովսկին միայն մեկ անգամ լրջորեն խաղի մեջ մտավ առաջին կեսում, չնայած դաշտի տերերը շարունակ մեր տուգանայինի մոտ էին: